316 Relinquere

Multa sunt relinquenda, sed potissime tria secundum Chrisostum, *Super Mattheum* homilia 7, actus carnalis, substantia mundialis, parens naturalis. In cuius argumentum discipules reliquerunt retia que signant actum carnalem, nauem que signat mundi substanciam, parentes qui signant affectiones carnales, Matt. 10[:21]. Et nota ordinem, quia primo, conuenit actus mundiales relinquere, quia ipsi potissime impediunt spiritualia. Secundo, substantiam, quia non tantum nocet aliud quantum diuicie aut actus seculi.

De /f. 99ra/ istis dicit Gregorius, *Homilia* Dominice secunde post Trinitatem, admonere vos volo ut relinquatis omnia, sed non presumo. Si ergo cuncta que mundi sunt, ut tamen per ea non teneamini. Sic ergo ita res temporalis in vsu, et in itinere ut res eterna possideatur. Quasi a latere respiciatur quicquid in hoc mundo agitur. Omnia etiam retinendo relinquitis, si sic temporalia geritis, ut tota mente ad eternitatem tendatis.

Vnde Hieronimus in *Epistula* ad Demetriadem, quamuis mundum relinquere videatur graue tamen multum prouehit ad salutem sicut nauis licet in se merosum tamen prouehit ad portum per egrinum et si in portu multi perant in alto tamen mari plures perierunt. Vnde Bernardus, in mari huius mundi de decem animalibus vix saluatur vna.

¶ Item, relinquenda est propria voluntas per votum obediencie sicut artifex relinquit propriam patriam ut lucretur in aliena, Jer. 12[:7]: *Reliqui domum meam*, etc. Matt. 19[:27]: *Ecce nos reliquimus omnia*. Sed heu quia multi sicut simia qui non uult dimittere speculum ipsi volunt dimittere proprium iudicium, 2 Paral. 12[:5] Roboam consilium Semeias et tractavit cum iuuenibus.

¶ Item, relinquenda est transitoria felicitas per votum paupertatis sicut auis reliquit oua et nisum propter vistum et laqueum nauigans relinquit et proicit onerosa in periculo, Matt. 19[:29]: *Et omnis qui reliquerit domum, vel patrem*. Et Luc. 5[:28]: *Relictis omnibus, surgens*, etc. 4 Reg. 7[:7]: *Reliquerunt tentoria, et equos, asinos suas, salvare cupientes*. Sed heu quia multi nolunt relinquere voluntarie et vtiliter, Psal. [48:11] *Et relinquent,* involuntarie et inutiliter quod alias, *relinquent alienis divitias suas*.

¶ Item, relinquenda carnalis voluptas per votum continencie sicut febricitans vinum, Tob. 2[:3]: *Relinquens prandium, jejunus venit ad corpus*. Gen. 39[:12]: *Relicto pallio in manu* domine *egressus est foras*. Sed heu quia multi relinquent delicionem eligentes carnalem sicut corpus fetorem propter lutum, Prou. 2[:13]: *Qui relinquunt iter rectum, et ambulant per vias tenebrosas*.